**কাতার জাতীয় ক্রিকেট দল** আন্তর্জাতিক ক্রিকেটে কাতার-এর প্রতিনিধিত্ব করে। ১৯৯৯ সালে আন্তর্জাতিক ক্রিকেট কাউন্সিল-এর অনুমোদিত সদস্যপদ লাভ করা দেশটির ক্রিকেট কাতার ক্রিকেট অ্যাসোসিয়েশন দ্বারা পরিচালিত হয়। ১৯৭৯ সালে কাতারের ক্রিকেটে অভিষেক হয়। ১৯৭৯ সালে একটি আমন্ত্রণমূলক টুর্নামেন্টে তারা অংশ নেয়। টুর্নামেন্টে আরও অংশ নিয়েছিল বাহরাইন, কুয়েত এবং শারজাহ (সংযুক্ত আরব আমিরাত)। ২০০২ সালে দলটি প্রথম এশীয় ক্রিকেট কাউন্সিল (এসিসি) আয়োজিত টুর্নামেন্টে অংশ নেয়। টুর্নামেন্টটি ছিল ২০০২ এসিসি ট্রফি। ২০০০-এর দশকের একটি লম্বা সময়ে কাতার এশিয়ার অ-টেস্টখেলুড়ে দেশগুলোর মাঝে উপরের দিকে ছিল। তারা ২০০৪ এসিসি ট্রফিতে ৪র্থ হয়। যদিও পরবর্তীকালে কাতার এসিসির নিচের বিভাগে অবনমিত হয় এবং একইসাথে বিশ্ব ক্রিকেট লীগের যেকোনো বিভাগেই খেলার যোগ্যতা অর্জন করতে ব্যর্থ হয়।

ইতিহাস
------

### আন্তর্জাতিক প্রতিযোগিতা

কাতারের আন্তর্জাতিক অভিষেক হয় ২০০২ সালের এসিসি ট্রফিতে। তবে টুর্নামেন্টে তারা প্রথম রাউন্ড অতিক্রম করতে ব্যর্থ হয়। তবে ২০০৪ সালে অনুষ্ঠিত হওয়া পরবর্তী আসরে তাদের পারফরমেন্সে ব্যাপক উন্নতি আসে। টুর্নামেন্টে তারা ৪র্থ হয়। এর ফলে তারা ২০০৫ আইসিসি ট্রফি-এর প্রাক-বাছাইপর্বে অংশ নেয়ার সুযোগ পায়। টুর্নামেন্টটি ২০০৫ এর শুরুতে মালয়েশিয়ায় অনুষ্ঠিত হয়। টুর্নামেন্টে তারা ৪র্থ হয়, কিন্তু ২০০৭ বিশ্বকাপের বাছাইপর্ব থেকে বাদ পরে যায়। তারা ২০০৬ সালে আবার এসিসি ট্রফিতে অংশ নেয়, তবে সেবার তারা ৮ম হয়। ২০০৮ সাল থেকে তারা এসিসির নতুন বিভাগে খেলে।

### টুর্নামেন্ট ইতিহাস

#### এসিসি ট্রফি

* ২০০২: ১ম রাউন্ড
* ২০০৪: ৪র্থ স্থান
* ২০০৬: ৮ম স্থান
* ২০০৯ এলিট: ৯ম স্থান
* ২০১০ চ্যালেঞ্জ: ৩য় স্থান

### এসিসি টি-টোয়েন্টি কাপ

* ২০০৭: ১ম রাউন্ড
* ২০০৯: ৯ম স্থান

কাতার সম্প্রতি অনূর্ধ্ব ১৯ এশিয়া কাপে অংশ নেয় যদিও টুর্নামেন্টে তারা ভাল করতে পারে নি।

ভবিষ্যৎ প্রতিভা
---------------

কাতার কিছু নতুন প্রতিভার অন্বেষণ করতে সক্ষম হয়েছে যা প্রেরণাদায়ক। **ইশা মালিক** ১৩ বছর বয়সী ডানহাতি ফাস্ট বোলার। তার বলের গতি ১৩০ কিমি/ঘণ্টা মাপা হয়েছে। সে একজন ডানহাতি টপ অর্ডার ব্যাটসম্যানও।

যুব ক্রিকেট
-----------

আঞ্চলিক প্রতিযোগিতায় কাতারের অনূর্ধ্ব ১৫, অনূর্ধ্ব ১৭ এবং অনূর্ধ্ব ১৯ দল অংশ নেয়

### অনূর্ধ্ব ১৫ দল

কাতার অনূর্ধ্ব ১৫ দল ২০০২, ২০০৫ এবং ২০০৬ এশিয়া কাপ টুর্নামেন্টে অংশ নেয়। তবে কোনবারই তারা ১ম রাউন্ড অতিক্রম করতে পারে নি। তবে ২০০৬ সালেঁর গ্রুপপর্বে শুধুমাত্র ১ টি ম্যাচে ওমানের বিপক্ষে হারার পরও তাদের সেমিফাইনালে খেলতে দেয়া হয় নি। তারা বাছাইয়ের নিয়ম না মানায় এই সিদ্ধান্ত নেয়া হয়েছিল।

### অনূর্ধ্ব ১৭ দল

কাতার অনূর্ধ্ব ১৭ দল ২০০৪ সালে প্রথম এশিয়া কাপে অংশ নেয় কিন্তু তারা ১ম রাউন্ড অতিক্রম করতে পারে নি। তবে ২০০৫ সালে তারা কোয়ার্টার ফাইনালে উঠেছিল।

### অনূর্ধ্ব ১৯ দল

কাতার অনূর্ধ্ব ১৯ দল ২০০১, ২০০৩ এবং ২০০৫ সালে এশিয়া কাপে অংশ নেয়। তারা ২০০৩ এবং ২০০৫ সালে সেমিফাইনাল খেলে। ২০০১ সালে তারা প্লেট রানার্সআপ হয়।

ঘরের মাঠ
--------

দোহার ওয়েস্ট এন্ড পার্ক আন্তর্জাতিক ক্রিকেট স্টেডিয়াম কাতারের ঘরের মাঠ। এটি কাতারের প্রথম ক্রিকেট স্টেডিয়াম। ২০১৩ সালের জুন মাসে ক্রিকেট খেলার জন্য মাঠটি উদ্ভোদন করা হয়। স্টেডিয়ামটির ধারণক্ষমতা ১৩,০০০। ২০১৩ সালের ডিসেম্বরে প্রথম আন্তর্জাতিক মহিলা ত্রিদেশীয় একদিনের ও টি-টোয়েন্টি সিরিজ আয়োজনের ঘোষণা দেয়া হয়। ২০১৪ সালের জানুয়ারি মাসে পাকিস্তান, দক্ষিণ আফ্রিকা এবং আয়ারল্যান্ড ৭টি ম্যাচে অংশ নেয়। এটি আন্তর্জাতিক ক্রিকেট কাউন্সিল আয়োজিত প্রথম কোন মহিলা ক্রিকেট টুর্নামেন্ট।

২০১৫ সালে, স্টেডিয়ামটিকে ১ম পাকিস্তান সুপার লীগ-এর ভেন্যু হিসেবে নির্বাচন করা হয়।

খেলোয়াড়
---------

### বর্তমান স্কোয়াড

'নিম্নের তালিকায় ২০০৯ এসিসি টি-টোয়েন্টি কাপ-এ অংশ নেয়া কাতারের ১৪ জন খেলোয়াড়ের নাম রয়েছে:
* উমের তাজ (অধিনায়ক)
* রুশারত আলি
* জহিরউদ্দিন ইব্রাহিম
* ফয়সাল নূর
* সর্দার বাদশাহ
* ইরফান বুখারি
* গুল জারিন সেলিম
* বিনোদ কুমার
* আলী আহসান
* শেখ রাহীল
* আহমেদ কোরেশী
* আব্বাস হোসেন
* ওসমান মোহাম্মদ আল-আমুদি

তথ্যসূত্র
---------

1. ↑  Affiliate members: Qatar  ওয়েব্যাক মেশিনে আর্কাইভকৃত ২৮ ডিসেম্বর ২০১৬ তারিখে – International Cricket Council. Retrieved 17 September 2015. (ইংরেজি ভাষায়)
2. ↑  Other matches played by Qatar  ওয়েব্যাক মেশিনে আর্কাইভকৃত ৪ অক্টোবর ২০১৫ তারিখে – CricketArchive. Retrieved 17 September 2015. (ইংরেজি ভাষায়)
3. ↑  qatarliving (ইংরেজি ভাষায়)
4. ↑  PSL venue  ওয়েব্যাক মেশিনে আর্কাইভকৃত ১৫ মার্চ ২০১৬ তারিখে (ইংরেজি ভাষায়)

বহিঃসংযোগ
---------

* এসিসি কাতার (ইংরেজি)

| * দে
* স
জাতীয় ক্রিকেট দলসমূহ |
| --- |
| পূর্ণ সদস্য (১২) | 
* অস্ট্রেলিয়া
* আফগানিস্তান
* আয়ারল্যান্ড১
* ইংল্যান্ড২
* ওয়েস্ট ইন্ডিজ৩
* জিম্বাবুয়ে
* দক্ষিণ আফ্রিকা
* নিউজিল্যান্ড
* পাকিস্তান
* বাংলাদেশ
* ভারত
* শ্রীলঙ্কা

 |  |
| আইসিসি সহযোগী সদস্য (৯৪) | 

|  |  |
| --- | --- |
| শুধু ওডিআই | 
* ওমান
* কানাডা
* নামিবিয়া
* নেদারল্যান্ডস
* নেপাল
* মার্কিন যুক্তরাষ্ট্র
* সংযুক্ত আরব আমিরাত
* স্কটল্যান্ড

 |
| অন্যান্য সহযোগী সদস্য | 
* অস্ট্রিয়া
* আইল অব ম্যান
* আর্জেন্টিনা
* ইতালি
* ইন্দোনেশিয়া
* ইরান
* ইসরায়েল
* উগান্ডা
* উজবেকিস্তান
* এসোয়াতিনি
* এস্তোনিয়া
* কম্বোডিয়া
* কাতার
* কুক দ্বীপপুঞ্জ
* কুয়েত
* কেইম্যান দ্বীপপুঞ্জ
* কেনিয়া
* কোস্টারিকা
* ক্যামেরুন
* ক্রোয়েশিয়া
* গাম্বিয়া
* গার্নসি
* গ্রিস
* ঘানা
* চিলি
* চীন
* চেক প্রজাতন্ত্র
* জাপান
* জার্মানি
* জার্সি
* জিব্রাল্টার
* টার্কস ও কেইকোস দ্বীপপুঞ্জ
* ডেনমার্ক
* তাজিকিস্তান
* তানজানিয়া
* তুরস্ক
* থাইল্যান্ড
* দক্ষিণ কোরিয়া
* নরওয়ে
* নাইজেরিয়া
* পর্তুগাল
* পানামা
* পাপুয়া নিউগিনি
* পেরু
* ফল্কল্যান্ড দ্বীপপুঞ্জ
* ফিজি
* ফিনল্যান্ড
* ফিলিপাইন
* ফ্রান্স
* বতসোয়ানা
* বারমুডা
* বাহরাইন
* বাহামা
* বুলগেরিয়া
* বেলজিয়াম
* বেলিজ
* ব্রাজিল
* ভানুয়াতু
* ভুটান
* মঙ্গোলিয়া
* মালদ্বীপ
* মালয়েশিয়া
* মালাউই
* মালি
* মাল্টা
* মিয়ানমার
* মেক্সিকো
* মোজাম্বিক
* রুয়ান্ডা
* রোমানিয়া
* লুক্সেমবুর্গ
* লেসোথো
* সাইপ্রাস
* সামোয়া
* সার্বিয়া
* সিঙ্গাপুর
* সিয়েরা লিওন
* সুইজারল্যান্ড
* সুইডেন
* সুরিনাম
* সেন্ট হেলেনা
* সেশেল
* সৌদি আরব
* স্পেন
* স্লোভেনিয়া
* হংকং
* হাঙ্গেরি

 |

 |
| প্রাক্তন সদস্য (৬) | 
* কিউবা
* জাম্বিয়া
* টোঙ্গা
* ব্রুনাই
* মরক্কো
* রাশিয়া

 |
| সদস্য নয় | 
* আইসল্যান্ড
* উত্তর মেসিডোনিয়া
* উরুগুয়ে
* কলম্বিয়া
* নিউ ক্যালেডোনিয়া
* মরিশাস
* মিশর
* লাটভিয়া
* লিথুয়ানিয়া
* সলোমন দ্বীপপুঞ্জ
* স্লোভাকিয়া
* ভিয়েতনাম

 |
| ১ উত্তর আয়ারল্যান্ড এবং প্রজাতন্ত্রী আয়ারল্যান্ডের জাতীয় দল হচ্ছে **আয়ারল্যান্ড**।২ ওয়েলস এবং ইংল্যান্ডের জাতীয় দল হচ্ছে **ইংল্যান্ড**।৩ গায়ানা, জ্যামাইকা, ত্রিনিদাদ ও টোবাগো, বার্বাডোস, অ্যান্টিগা ও বারবুডা, অ্যানগুইলা, ডমিনিকা, গ্রেনাডা, সেন্ট ভিনসেন্ট ও গ্রেনাডাইন, সিন্ট মার্টেন, মন্টসেরাট, সেন্ট কিটস ও নেভিস, সেন্ট লুসিয়া, ব্রিটিশ ভার্জিন দ্বীপপুঞ্জ এবং মার্কিন যুক্তরাষ্ট্র ভার্জিন দ্বীপপুঞ্জের জাতীয় দল হচ্ছে **ওয়েস্ট ইন্ডিজ**। |